તાજેતરમાં રાજય સરકાર દ્વારા 66 આઇપી.એસ. અધિકારીઓની કરાયેલી બદલીના પગલે બોર્ડર રેન્જના આઇ.જી.પી. પટેલના સ્થાને આઇજીપી ડી.બી. વાઘેલાની નિમણુંક થતા અને તેઓએ સરહદી બોર્ડર રેન્જનો ચાર્જ સંભાળી લીધા બાદ પાટણ બનાસકાંઠા પૂર્વ કચ્છ ગાંધીધામ અને પશ્ર્ચિમ કચ્છ ભુજ એમ બોર્ડર રેન્જને સાંકળતા જિલ્લાઓમાં ચાલતી દારૂ-જુગારની બદીઓ નેસ્તનાબુદ કરવા કડક સુચના અપી હતી તે અંતર્ગત આર.આર.સેલની ટીમ ભચાઉ તાલુકા વિસ્તારમાં પેટ્રોલીંગમાં હતી. તે દરમ્યાન આર.આર.સેલના પી.એસ.આઇ. ને મળેલી બાતમીના આધારે સામખિયાળી ટોલનાકા પાસેથી 43.23.600/-ના શરાબ સહિત 58,50,700/-ના મુદામાલ સાથે બે શખ્સોને ઝડપી પાડી બુટલેગરો તેમજ દારૂ પ્યાસીઓના મનસુબા પર પાણી ફેરવી દીધું હતું. પોલીસ સુત્રોમાંથી મળતી વિગતો મુજબ બોર્ડર રેન્જના પોલીસ મહાનિરીક્ષક ડી.બી. વાઘેલાની સુચનાથી આર.આર.સેલની ટીમ પેટ્રોલીંગ હતી દરમયાન પીએસઆઇ એ.એસ. રબારીનેુ મળેલ બાતમી આધારે સામખિયાળી ટોલનાકા પાસે વોચમાં હતી.